"Avantajul militar" al Israelului în Orientul Mijlociu, în centrul vizitei ministrului Yoav Gallant la Washington
Ministrul israelian al Apărării Yoav Gallant a indicat duminică că vizita sa la Washington va fi dedicată în special menţinerii "avantajului militar" al Israelului în Orientul Mijlociu, pe fundalul războiului din Fâşia Gaza, transmite AFP, transmite Agerpres.
"În cursul vizitei mele, mă voi concentra pe păstrarea avantajului militar calitativ al Israelului şi pe atingerea obiectivelor noastre comune: victoria asupra Hamas şi întoarcerea ostaticilor" deţinuţi în Fâşia Gaza după atacul din 7 octombrie, a declarat ministrul la aeroport, înainte de a zbura spre Washington.
Această vizită va avea ca scop "păstrarea avantajului militar calitativ al statului Israel, capacitatea noastră de a obţine" anumite dispozitive de armament, a spus el. Se va concentra, de asemenea, pe menţinerea "legăturilor esenţiale cu Statele Unite, pe importanţa atingerii obiectivelor noastre în Gaza (…) şi pe asigurarea nevoilor de securitate ale Israelului legate de Fâşia Gaza şi Liban".
Această deplasare în SUA, la invitaţia omologului şi "prietenului" Lloyd Austin,"este o călătorie foarte importantă", a mai declarat Gallant, care urmează să se întâlnească şi cu secretarul de stat Antony Blinken, consilierul pentru securitate naţională Jake Sullivan şi directorul CIA.
Începând cu anii 1960, SUA au menţinut o politică de "margine militară calitativă" (QME) sau "avantaj militar calitativ", conform căreia Washingtonul se asigură că Israelul are cel mai bun echipament militar din regiune. La o iniţiativă a Congresului din 2018, acest avantaj a devenit o lege americană.
Va fi prima vizită a ministrul israelian al Apărării la Washington de la începutul războiului şi are loc după turneul lui Antony Blinken în regiune, în timpul căruia şeful diplomaţiei americane a avertizat că o ofensivă terestră israeliană asupra oraşului Rafah din sudul Fâşiei Gaza "riscă să izoleze Israelul la nivel global". Vineri, prim-ministrul Benjamin Netanyahu l-a informat pe Antony Blinken că Israelul este pregătit să efectueze această ofensivă la Rafah, unde sunt înghesuiţi 1,5 milioane de palestinieni, chiar şi fără sprijin din partea Washingtonului.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank